o
Kui palju King's Kidsi gruppe Iisraelis on?
Põhja-Iisraelis Galileas on üksi rühm, mille alustasime 1996. a.
ning teine rühm alustas tegevust Jeruusalemmas paar aastat tagasi.
Paar aastat oli paus. Seda rühma juhib Ruth Ben-Yosef.
Jeruusalemma rühm koosneb enamasti juudikristlastest.
Saame kokku ja ülistame koos Issandat juutide ja araablaste
rühmade koostöö eest, kuna Jeesus on meiega koos ja ühendab meid,
õpetades meid koos elama ning oleme eeskujuks
Tema armastusest igas paigas, kuhu me läheme.
See grupp on kokku pandud juutidest ning araablastest.
See ongi üks meie põhimõtteid, et kaks rahvast on ühes tiimis.
Kuid ainus asi, mis meid ühendab, on Jeesus Kristus.
Kui tahame näha seda sündimas, ja see on meie visioon, et juudid
ning araablastest noored võivad elada ja kasvada koos,
õppida Jumalat personaalselt tundma ning jagada maailmas
sõnumit päästest, rõõmust-rahust King's Kidsi töö kaudu Iisraelis
ning kõikjal mujal, kuhu Issand meid kutsub.
King's Kidsi töö algas 1993, kui šveitsi tiim tuli Iisraeli,
tuues juudid, araablased ja šveitslased kokku.
Kui šveitslased naasesid kodumaale, võtsime mu naise Nawaliga
selle töö eest vastutuse.
Meie abielus olev tütar Rajaa' tuli seejärel King's Kidsi juhiks,
õpetades lastele laulu ja tantsu.
Anis, teie riigis on väga palju probleeme.
Kuidas saate nende probleemidega hakkama?
Iisraeli poliitiline olukord on tõesti keeruline.
Kuid Jeesus Kristus õpetas, kuidas armastada ja üksteisele andestada.
Ja nagu ma varem ütlesin, see on ka meie südame kutse ja missioon:
hoida araablaste ja juutide vahel häid suhteid hoolimata raskustest
ja sellest, et meie arvamused lähevad mitmel viisil lahku.
Jumala armust saame tulla kokku juhtidena, peredena, lastena
ning noortena, olles üks perekond Kristuses,
nagu ütleb meile Efesose kiri 2:14:
Temas on meie rahu, me oleme üks, Tema on meie lepitus.
Me peame säilitama rahu, olles eeskujuks selles maailmas.
Järgmise laulu nimi on "Love" ja see räägib Jumala suurest armastusest.
See armastus ühendab meid erinevatest rahvastest,
ühendades meid ka siin.
Sinu küsimus on väga aktuaalne. Tänapäeval usuvad
ja palvetavad araabia- ja juudikristlased hästi palju.
Peame suunama oma pilgu Jeesusele Kristusele, sest kui vaatame
seda maad ning siin olevaid probleeme, olukorrad halvenevad.
Seepärast peavad mõlemad rahvad suunama oma pilgu Jeesusele,
et Tema annaks meile lahenduse ning tõelise rahu meie südamesse,
et saaksime koos edasi elada.
Probleemid iseeneses ei too meid üksteisele lähemale,
vaid keskendumine Jeesusele. See on ainus lahendus. - Aitäh!
Öelge kõigepealt oma nimi ja vanus.
Olen Eman ja 17aastane.
Olen Angelika ja mu vanus on 16,5.
Kus te elate?
- Naatsaretis. - Jeruusalemmas.
Kuidas õppisite Jeesust tundma?
Sündisin kristlikku perekonda, kuid kui olin käinud paar aastat
kirikus ja erinevatel teenistustel, nägin, et ei saa elada
vaid selle najal, et mu perekond valib uskuda Issandasse,
vaid ma ise pean tegema selle otsuse. Tegin seda 7aastaselt
ning olen Jeesusega koos käinud sellest ajast peale.
Muidugi on mu perekonna tugi tähendanud mulle alati palju,
kuna oleme minu lapsepõlvest alates veetnud hästi palju koos aega.
Angelika, kuidas õppisid sina Jeesust tundma?
Olen lapsest peale käinud koos emaga koguduses.
Mingil hetkel lõpetasin seal käimise. Mul paluti koguduses
teenida ning seetõttu käisin seal rohkem kohustusest.
Lõpuks otsustasin, et pean võtma Jeesuse oma isiklikuks Päästjaks.
Tänu Jumalale, et olen sellest ajast peale Teda järginud.
Jumal näitab mulle samm-sammult, kuhu minna.
Kas koolis on raske näidata oma sõpradele oma usku?
Käin Naatsaretis asuvas baptistide koolis, kus on enamus kristlasi,
mis kergendab asja.
Sellest hoolimata sattusin just klassikaaslastega raskustesse.
Kuid tänu Jumalale, Tema aitab mind ja minu klassis
on veel paar usklikku, mis aitab mind palju.
Alguses oli raske. Ma häbenesin. Ma ei uskunud tõeliselt Jeesusesse,
võtsin seda kergelt. Nüüd olen uhke, et olen osa Jeesuse perest
ja Jumala perest. Olen väga uhke, et saan teenida Jumalat
ning soovin Temast võimalikult paljudele rääkida.
Kui kaua olete olnud King's Kids grupis?
Praegu jookseb mul viies aasta.
Liitusin grupiga alles selle aasta alguses.
Nüüd olete olnud Kings Kidsi inimestega siin kaks päeva.
Kas olete märganud mingeid erinevusi kahe grupi vahel?
Näeme erinevad välja, kuid oleme Jumalas üks perekond ja ei tunne,
et oleksime niivõrd erinevad. Igaüks meist on ainulaadne
ning kõigil on ome isiksus, kuid me oleme kõik Jumala lapsed.
Soomlastel on heledad juuksed, mida on huvitav näha.
Nad on suurepärane rühm, kellega koos olemise eest kiidan Jumalat.
Meie põhimõtted on siiski samasugused.
Oleme kõik Jumala lapsed ja seetõttu ühesugused.
Iisraeli King's Kidsi grupis usume,
et saame rahu vaid Jeesuse Kristuse kaudu,
kelle nimi on ka Rahuvürst.
Elate Iisraelis. Sealne olukord on väga keeruline.
Mida tähendab sõna "rahu" teile?
Rahu tähendab minu jaoks midagi sisemist, mitte vaid välist.
Mu maa on olukorras, kus inimesed ei armasta ega aita teineteist tihti,
see on vast mujal maailmas teistmoodi.
Kuid Jumala lastena on meil rahu meie südameis ning
privileeg tuua see rahu maailma nendele, kes võtavad Tema vastu.
Sõna "rahu" tähistab minu jaoks Jeesust,
sest minu meelest kukuvad iga Jumala perekonda kuuluva lapse pealt ära
stereotüübid ja näiteks araablastest kui meie vaenlastest mõtlemine.
Meist saab tõeliselt üks perekond, kõigil samad õigused.
õigus kuuluda Jumala perekonda ja kiita ning ülistada Teda.
Aitäh teile.
Olen endine moslem ja seega on siin imeline olla.
Räägin oma loo. Mu isa sai päästetud 5 aastat tagasi.
Ta nägi Jeesust unes. Ta ei rääkinud unest kellegile,
pidades seda tavaliseks inimese unenäoks.
Siis aga nägi ta sama une uuesti ja otsustas küsida nõu pastorilt,
kes unenäo peale rõõmustas. Pastor rääkis isale,
et tema unes oli Jeesus, kes kutsus mu isa elama koos Temaga.
Mu isa arvas, et pastor on narkouimas või midagi sellist.
Ütlesin: Misasja sa ometi räägid?
- Me eksisime, me ei käinud tões.
Küsisin: Miks? Räägi täpsemalt!
Mu isa rääkis mulle Piiblist ning ma hakkasin seda uurima.
Ära hakka kristlaseks, sest islamiusus on seadus,
mille kohaselt islamiusust loobuja peab surema!
Eile oli hämmastav päev. Võib-olla polnud meil võimalust
inimestega otse rääkida ning seeläbi kuulutada, kuid saime seda teha
tantsu, draama ja muusika kaudu.
Olen väga tänulik Jumalale, et sain tulla Soome tantsima
ja selles kõiges osalema.
Tõlge: Lemme-Getter Bogatkin